Na temelju članka 105. i 108. Zakona o odgoju i obrazovanju u osnovnoj i srednjoj školi („Narodne novine” broj 87/08., 86/09.,92/10.,105/10., 90/11., 5/12., 16/12., 86/12., 126/12., 94/13.,152/14.,7/17,68/18, 98/19 i 64/20) te članka 56. Statuta Osnovne škole Bartula Kašića Zadar, Školski odbor na sjednici održanoj 7.rujna 2020.godine donio je

**PRAVILNIK O IZMJENAMA I DOPUNAMA PRAVILNIKA O NAČINU I POSTUPKU ZAPOŠLJAVANJA U OSNOVNOJ ŠKOLI BARTULA KAŠIĆA ZADAR**

**Članak 1.**

 Članak 6.stavak 3. mijenja se i glasi:

Prilozi odnosno isprave koje su kandidati dužni priložiti prema stavku 1. ovoga članka u pravilu su:

1. životopis,
2. diploma, odnosno dokaz o stečenoj stručnoj spremi,
3. dokaz o državljanstvu,
4. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starijom od 90 dana,
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,
6. dokaze iz članka 17. ovoga Pravilnika,
7. ostali dokazi o ispunjavanju općih uvjeta propisanih Zakonom o radu odnosno posebnih uvjeta propisanih Zakonom o odgoju i obrazovanju u osnovnoj i srednjoj školi te drugim zakonima ili podzakonskim propisima.

Sadržaj natječaja može se nadopuniti prema potrebama Škole, a u skladu s odredbama zakona i /ili podzakonskih propisa.

**Članak 2.**

 Članak 17. dopunjava se i glasi:

Kandidati za radna mjesta učitelja, nastavnika te stručnih suradnika mogu ostvariti dodatne bodove:

* za ostvareno napredovanje u struci: savjetnik 3 boda, mentor 2 bod,
* za osobne kompetencije stečene na edukacijama, konferencijama, kongresima i savjetovanjima iz područja odgoja i obrazovanja i to najmanje 5 potvrda 1 bod, odnosno kandidat za navedeno može steći maksimalno 1 bod,
* za sudjelovanje u školskim projektima i projektima fondova Europske unije: najmanje 3 potvrde: 1 bod, odnosno za navedeno može steći maksimalno 1 bod,
* za ostvaren uspjeh tijekom studija: za rektorovu ili drugu vrijednu nagradu: 1 bod, odnosno za navedeno može steći maksimalno 1 bod.

Svi dodatni bodovi iz stavka 1. ovog članka se ostvaruju zasebno te sudjeluju u ukupnom zbroju bodova.

Ukoliko kandidat u natječajnoj prijavi ne dostavi dokaze iz stavka 1. ovog članka neće ostvariti bodove.

**Članak 3.**

U člancima 1. i 4. i riječi: “ nadležni Ured državne uprave „ u određenom padežu zamjenjuju se riječima: „nadležno upravno tijelo županije“ u odgovarajućem padežu.

**Članak 4.**

 Članak 12.mijenja se i glasi:

Kandidata odnosno kandidate koje je uputilo nadležno upravno tijelo županije prema odluci ravnatelja može se procjenjivati odnosno testirati te vrednovati u skladu s odredbama ovoga Pravilnika.

**Članak 5.**

 Članak 21.mijenja se i glasi:

Izabrani kandidat pozvat će se da u primjerenom roku dostavi izvornike dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustajanjem od zasnivanja radnog odnosa u školskoj ustanovi.

Škola će po službenoj dužnosti provjeriti nepostojanje ostalih zapreka za zasnivanje radnog odnosa u školskoj ustanovi iz članka 106. Zakona.

**Članak 6.**

 U ostalim odredbama ostaje na snazi Pravilnik o načinu i postupku zapošljavanja u Osnovnoj školi Bartula Kašića Zadar KLASA: 003-05/19-01/10, URBROJ:2198/01-20-19-01 od 22. svibnja 2019.godine.

**Članak 7.**

Ove izmjene i dopune Pravilnika o načinu i postupku zapošljavanja u Osnovnoj školi Bartula Kašića Zadar stupaju na snagu danom objavljivanja na oglasnoj ploči Osnovne škole Bartula Kašića Zadar, a primjenjuje se nakon dobivanja suglasnosti od nadležnog tijela.

U roku od osam dana od stupanja na snagu ovaj Pravilnik objavljuje se na mrežnim stranicama Škole.

KLASA: 003-05/20-01/35

URBROJ: 2198/01-25-20-1

Zadar, 7.rujna 2020. godine

 Predsjednik školskog odbora:

 ***Milorad Petričević***

Ovaj Pravilnik objavljen je na oglasnoj ploči Škole dana 17. rujna 2020. godine i stupio je na snagu istoga dana.

 Ravnateljica:

 ***Katica Skukan, prof.***